L 229/2
MT
Il-Ġurnal Uffiċjali tal-Unjoni Ewropea
18.9.2023
(3)
Dan il-qafas għandu żewġ objettivi ġenerali.
L-ewwel objettiv huwa li jiġu żgurati l-kondizzjonijiet meħtieġa għallkompetittività u għall-kapaċità ta’ innovazzjoni tal-Unjoni, li jiġi żgurat l-aġġustament tal-industrija għal bidliet strutturali minħabba ċikli rapidi ta’ innovazzjoni u l-ħtieġa għal sostenibbiltà, u li tissaħħaħ l-ekosistema fl-Unjoni kollha tas-semikondutturi b’ġabra ta’ għarfien, għarfien espert, riżorsi u b’punti tajbin komuni.
It-tieni objettiv, li huwa separat minn u li jikkumplimenta lill-ewwel wieħed, huwa li jittejjeb il-funzjonament tas-suq intern permezz tal-istabbiliment ta’ qafas legali uniformi tal-Unjoni għaż-żieda tar-reżiljenza fit-tul tal-Unjoni u l-kapaċità tagħha li tinnova u tipprovdi sigurtà tal-provvista fil-qasam tat-teknoloġiji tas-semikondutturi bil-ħsieb li tiżdied ir-robustezza sabiex tiġġieled kontra t-tfixkil.
(4)
Jeħtieġ jittieħdu miżuri biex tinbena l-kapaċità u tissaħħaħ l-ekosistema tas-semikondutturi tal-Unjoni f’konformità mal-Artikolu 173(3) tat-Trattat dwar il-Funzjonament tal-Unjoni Ewropea (TFUE).
Jenħtieġ li dawk il-miżuri ma jinvolvux l-armonizzazzjoni tal-liġijiet u r-regolamenti nazzjonali.
F’dan ir-rigward, l-Unjoni jenħtieġ li ssaħħaħ il-kompetittività u r-reżiljenza tal-bażi teknoloġika u industrijali tas-semikondutturi, filwaqt li ssaħħaħ il-kapaċità tal-innovazzjoni tal-ekosistema tas-semikondutturi tagħha madwar l-Unjoni, tnaqqas id-dipendenza fuq għadd limitat ta’ kumpaniji u ta’ ġeografiji ta’ pajjiżi terzi, u ssaħħaħ il-kapaċità tagħha li tiddisinja u tipproduċi, tinkapsula, tuża mill-ġdid u tirriċikla semikondutturi avvanzati.
L-Inizjattiva Ċipep għall-Ewropa (l-“Inizjattiva”) stabbilita b’dan ir-Regolament jenħtieġ li tappoġġa dawk l-għanijiet billi tnaqqas id-distakk bejn il-kapaċitajiet avvanzati ta’ riċerka u innovazzjoni tal-Unjoni u l-isfruttament industrijali sostenibbli tagħhom.
L-Inizjattiva jenħtieġ li tippromwovi t-tisħiħ tal-kapaċitajiet biex tippermetti l-integrazzjoni tad-disinn, tal-produzzjoni u tas-sistemi fit-teknoloġiji tassemikondutturi tal-ġenerazzjoni li jmiss, u jenħtieġ li itejjeb il-kollaborazzjoni fost l-atturi ewlenin madwar l-Unjoni, isaħħaħ il-ktajjen tal-provvista u tal-valur tas-semikondutturi tal-Unjoni, filwaqt li taqdi setturi industrijali ewlenin u toħloq swieq ġodda.
(5)
Minħabba l-ubikwità tas-semikondutturi, in-nuqqasijiet reċenti affettwaw b’mod negattiv direttament jew indirettament lin-negozji madwar l-Unjoni u wasslu għal riperkussjonijiet ekonomiċi qawwija.
L-impatt ekonomiku u soċjali wassal għal sensibilizzazzjoni akbar tal-pubbliku u tal-operaturi ekonomiċi u għal pressjoni fuq l-Istati Membri sabiex jindirizzaw id-dipendenzi strateġiċi fir-rigward tas-semikondutturi.
Fl-istess ħin, is-settur tassemikondutturi huwa kkaratterizzat minn interdipendenzi tul il-katina tal-valur, fejn l-ebda ġeografija unika ma tiddomina l-istadji kollha tal-katina tal-valur.
Din in-natura transfruntiera hija enfasizzata aktar min-natura talprodotti tas-semikondutturi bħala faċilitaturi għall-industriji downstream.
Filwaqt li l-manifattura tassemikondutturi tista’ tkun ikkonċentrata f’xi reġjuni, l-industriji tal-utenti huma mifruxa madwar l-Unjoni.
F’dan il-kuntest, is-sigurtà tal-provvista tas-semikondutturi u r-reżiljenza tal-ekosistema tas-semikondutturi jistgħu jiġu indirizzati bl-aħjar mod permezz tal-liġi ta’ armonizzazzjoni tal-Unjoni bbażata fuq l-Artikolu 114 TFUE.
Huwa meħtieġ qafas regolatorju koerenti uniku li jarmonizza ċerti kondizzjonijiet għall-operaturi biex iwettqu proġetti speċifiċi li jikkontribwixxu għas-sigurtà tal-provvista u r-reżiljenza tal-ekosistema tas-semikondutturi tal-Unjoni.
Barra minn hekk, jenħtieġ li jiġi stabbilit mekkaniżmu koordinat għall-monitoraġġ, l-immappjar strateġiku, il-prevenzjoni tal-kriżijiet u r-rispons għalihom biex jiġu indirizzati n-nuqqasijiet fil-provvista u jiġu pprevenuti l-ostakli għall-unità tas-suq intern, filwaqt li jiġu evitati differenzi fir-rispons fost l-Istati Membri.
(6)
It-tisħiħ tal-infrastruttura kritika u tas-sigurtà tal-Unjoni kif ukoll tat-tmexxija teknoloġika tagħha jirrikjedi kemm ċipep mill-aktar avvanzati u maturi, b’mod partikolari biex setturi strateġiċi jibqgħu validi fil-futur.
(7)
L-ilħuq ta’ dawk l-objettivi jenħtieġ li jkun appoġġat minn mekkaniżmu ta’ governanza.
Fil-livell tal-Unjoni, dan ir-Regolament jenħtieġ li jistabbilixxi Bord Ewropew dwar is-Semikondutturi, magħmul minn rappreżentanti talIstati Membri u ppresedut mill-Kummissjoni, biex jiffaċilita implimentazzjoni bla xkiel, effettiva u armonizzata ta’ dan ir-Regolament, il-kooperazzjoni u l-iskambju ta’ informazzjoni.
Il-Bord Ewropew dwar is-Semikondutturi jenħtieġ li jipprovdi pariri u jassisti lill-Kummissjoni dwar kwistjonijiet speċifiċi, inkluż l-implimentazzjoni konsistenti ta’ dan ir-Regolament, l-iffaċilitar tal-kooperazzjoni fost l-Istati Membri u l-iskambju ta’ informazzjoni dwar kwistjonijiet relatati ma’ dan ir-Regolament.
Jenħtieġ ukoll li l-Bord Ewropew dwar is-Semikondutturi jagħti pariri lill-Kummissjoni dwar kooperazzjoni internazzjonali relatata mas-semikondutturi.
Il-Bord Ewropew dwar is-Semikondutturi jenħtieġ li jorganizza laqgħat separati għall-kompiti tiegħu skont il-kapitoli differenti ta’ dan ir-Regolament.
Il-laqgħat differenti jistgħu jinkludu kompożizzjonijiet differenti tar-rappreżentanti ta’ livell għoli u l-Kummissjoni tista’ tistabbilixxi sottogruppi.